Document ID: 32009R0517

32009R0517
L 155/9
SLUŽBENI LIST EUROPSKE UNIJE
17.06.2009.
UREDBA KOMISIJE (EZ) br. 517/2009
od 17. lipnja 2009.
o izmjeni Uredbe Vijeća (EZ) br. 43/2009 u pogledu ograničenja ulova pješčane jegulje u vodama EZ-a u zoni ICES-a III.a i vodama EZ-a u zonama ICES-a II.a i IV.
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 43/2009 od 16. siječnja 2009. o utvrđivanju ribolovnih mogućnosti i s njima povezanih uvjeta za 2009. za određene riblje stokove i skupine ribljih stokova, koji se primjenjuju u vodama Zajednice kao i na plovila Zajednice u vodama u kojima su na snazi ograničenja ulova (1), a posebno njezin članak 5. stavak 3.,
budući da:
(1)
Ograničenja ulova pješčane jegulje u vodama EZ-a u zoni ICES-a III.a i vodama EZ-a u zonama II.a i IV. privremeno su utvrđena u Prilogu I.A Uredbi (EZ) br. 43/2009.
(2)
U skladu s točkom 6. Priloga II.D Uredbi (EZ) br. 43/2009, Komisija mora revidirati ukupni dopušteni ulov (TAC) i kvote za 2009. za pješčane jegulje u navedenim zonama, na temelju savjeta Međunarodnog vijeća za istraživanje mora (ICES) i Znanstvenog, tehničkog i gospodarskog odbora za ribarstvo (STECF).
(3)
TAC za zone ICES-a II.a i IV. utvrđuje se u skladu s funkcijom utvrđenom u drugom podstavku točke 6. Priloga II.D Uredbi (EZ) br. 43/2009. U skladu s tom funkcijom, TAC bi iznosio 435 000 tona.
(4)
U skladu s točkom 7. Priloga II.D Uredbi (EZ) br. 43/2009, TAC za zone ICES-a II.a i IV. ne smije prelaziti 400 000 tona.
(5)
Pješčana jegulja je sjevernomorski stok koji se dijeli s Norveškom, ali se njime trenutačno ne upravlja zajednički. Mjere predviđene ovom Uredbom u skladu su sa savjetovanjima s Norveškom prema odredbama dogovorenog zapisnika zaključaka o ribarstvenim savjetovanjima između Europske komisije i Norveške od 10. prosinca 2008. Zbog toga udio Zajednice u dijelu TAC-a koji može biti ulovljen u vodama EZ-a u zonama ICES-a II. a i IV. treba utvrditi na 90 % od 400 000 tona.
(6)
Znanstveni, tehnički i gospodarski odbor za ribarstvo preporučuje povećanje TAC-a za 4,23 % kako bi se uključile vode EZ-a u ICES-ovoj zoni III.a.
(7)
Prilog I.A Uredbi (EZ) br. 43/2009 treba stoga na odgovarajući način izmijeniti,
DONIJELA JE OVU UREDBU:
Članak 1.
Prilog I.A Uredbi (EZ) br. 43/2009 mijenja se u skladu s Prilogom ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. lipnja 2009.

Labels: 11
6